Handout Number: 5138

**Awami League government is working relentlessly for the welfare of people**

**- Environment Minister**

Dhaka, 15 June:

Environment, Forest and Climate Change Minister Saber Hossain Chowdhury said that the Bangladesh Awami League government is working for the overall welfare of the people including the development of socio-economic conditions.  Sewing machines are being distributed for self-employment of women.  This program will help women to become self-reliant.

The Minister of Environment said these things while addressing the chief guest at the distribution program of "Sewing Machines" among 200 (two hundred) marginalized families of Ward No. 5 for self-employment on the occasion of Eid-ul-Azha at Sabuj Bagh Buddhist Temple today.

In his speech, the Minister further said that distribution of sewing machines will benefit many families and improve their economic condition.  They will be given necessary training.  And direct sale of manufactured goods will be arranged.  Through this initiative, the local people will be supported to make them self-reliant and improve their quality of life.

Dhaka South City Corporation Ward 5 Commissioner Lion Chittaranjan Das and local philanthropists and other local leaders were present on the occasion.

#

Dipankar /Sayeam/Mosharof/Shamim/2024/2035 hours

তথ্যবিবরণী                                                                                                     নম্বর: ৫১৩৭

**আওয়ামী লীগ সরকার মানুষের কল্যাণে নিরলসভাবে কাজ করছে**

**- পরিবেশমন্ত্রী**

ঢাকা, ১ আষাঢ় (১৫ জুন):

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, বাংলাদেশ আওয়ামী সরকার জনগণের আর্থ-সামাজিক অবস্থার উন্নয়নসহ সার্বিক কল্যাণে কাজ করে যাচ্ছে। নারীদের আত্মকর্মসংস্থানের লক্ষ্যে সেলাই মেশিন বিতরণ করা হচ্ছে। এ কর্মসূচি নারীদের স্বাবলম্বী হতে সহায়তা করবে।

আজ সবুজবাগ বৌদ্ধ মন্দিরে পবিত্র ঈদুল আজহা উপলক্ষ্যে আত্ম-কর্মসংস্থানের লক্ষ্যে ৫ নং ওয়ার্ডের দুই শত প্রান্তিক পরিবারের মাঝে ‘সেলাই মেশিন’ বিতরণ কার্যক্রম অনুষ্ঠানে প্রধান অতিথির বক্তব্যে পরিবেশমন্ত্রী এসব কথা বলেন।

মন্ত্রী তাঁর বক্তব্যে আরো বলেন, সেলাই মেশিন বিতরণের ফলে অনেক পরিবার উপকৃত হবে এবং তাদের অর্থনৈতিক অবস্থার উন্নতি হবে। এদের প্রয়োজনীয় প্রশিক্ষণ দেয়া হবে এবং উৎপাদিত পণ্য সরাসরি বিক্রির ব্যবস্থা করা হবে। এ উদ্যোগের মাধ্যমে স্থানীয় জনগণকে আত্মনির্ভরশীল করতে এবং তাদের জীবনমান উন্নয়নে সহযোগিতা করা হবে।

অনুষ্ঠানে ঢাকা দক্ষিণ সিটি কর্পোরেশনের ৫ ওয়ার্ডের কমিশনার লায়ন চিত্তরঞ্জন দাস এবং স্থানীয় সমাজসেবী এবং অন্যান্য গণ্যমান্য ব্যক্তিবর্গ এসময় উপস্থিত ছিলেন

#

দীপংকর/সায়েম/মোশারফ/শামীম/২০২৪/২০১০ঘণ্টা

তথ্যবিবরণী                                                                    নম্বর: ৫১৩৬

**কৃষি ও কৃষকের উন্নয়নের জন্যই প্রণোদনা দিচ্ছেন সরকার**

**--- প্রবাসী প্রতিমন্ত্রী**

সিলেট, ১ আষাঢ় (১৫ জুন):

প্রবাসী কল্যাণ ও বৈদেশিক কর্মসংস্থান প্রতিমন্ত্রী শফিকুর রহমান চৌধুরী বলেছেন, কৃষি উৎপাদন আরও বৃদ্ধি করে সর্বদা খাদ্যে স্বয়ংসম্পূর্ণ থাকতে কাজ করে যাচ্ছেন প্রধানমন্ত্রী শেখ হাসিনা। এজন্য, কৃষি ও কৃষকের উন্নয়নের প্রণোদনা দিচ্ছেন আওয়ামী লীগের নেতৃত্বাধীন কৃষিবান্ধব সরকার।

প্রতিমন্ত্রী আজ সিলেটের বিশ্বনাথে উপজেলা পরিষদ অডিটোরিয়ামে ‘২০২৩-২৪ অর্থবছরে খরিফ ২/২০২৪-২৫ মৌসুমে কৃষি প্রণোদনা কর্মসূচির আওতায় ক্ষুদ্র ও প্রান্তিক কৃষকদের মাঝে বিনামূল্যে আমন ধানের বীজ, রাসায়নিক সার, নারিকেল গাছের চারা এবং এডিএসআরএমটিপি প্রকল্পের আওতায় কৃষক দলের মাঝে এলএলপি’ বিতরণের উদ্বোধনী অনুষ্ঠানে প্রধান অতিথির বক্তব্যে এসব কথা বলেন।

দেশের প্রত্যেক ইঞ্চি জমিকে চাষাবাদের আওতায় আনার জন্য সবাইকে ঐক্যবদ্ধভাবে কাজ করতে হবে জানিয়ে প্রতিমন্ত্রী বলেন, নিজেদের উৎপাদন ঠিক থাকলে, ঠিক থাকবে আমাদের পুষ্টি ভান্ডারও। নিজেদের প্রয়োজনেই আমাদেরকে নিজের কিংবা সরকারি জমিতে বেশি বেশি করে বৃক্ষ রোপন করতে হবে। তিনি আরো বলেন, কৃষি উৎপাদন ও কৃষকের উন্নয়নের জন্য সততা ও নিষ্ঠার সাথে ‘কৃষি ও প্রাণিসম্পদ’ অধিদপ্তরের সবাইকে মাঠ পর্যায়ে কাজ করতে হবে। এতে কেউ অবহেলা করলে কঠোর ব্যবস্থা গ্রহণ করা হবে।

উপজেলা নির্বাহী কর্মকর্তা শাহীনা আক্তারের সভাপতিত্বে অনুষ্ঠানে বিশেষ অতিথির বক্তব্য রাখেন উপজেলা পরিষদের চেয়ারম্যান সুহেল আহমদ চৌধুরী, ভাইস চেয়ারম্যান মুহিবুর রহমান সুইট, উপজেলা আওয়ামী লীগের সভাপতি শাহ আসাদুজ্জামান আসাদ, যুগ্ম সম্পাদক মকদ্দছ আলী, অলংকারী ইউনিয়ন পরিষদের চেয়ারম্যান আতিকুর রহমান লিটন ও কৃষক আলী হোসেন মোল্লা।

উল্লেখ্য, উপজেলা প্রশাসন ও কৃষি সম্প্রসারণ অধিদপ্তর আয়োজিত অনুষ্ঠানে আমন প্রণোদনা হিসেবে উপজেলার ১ হাজার ২৮০ জন কৃষককে জনপ্রতি ৫ কেজি আমন ধানের বীজ, ১০ কেজি এমওপি ও ১০ কেজি ডিএপি সার। এছাড়াও নারিকেল প্রণোদনা হিসেবে উপজেলার ১৬০ জন কৃষককে ৫টি করে নারিকেল গাছের চারা এবং এডিএসআরএমটিপি প্রকল্পের আওতায় ৭৮টি কৃষক দলকে সেচ মেশিন ও ২৪টি কৃষক দলকে ভুট্টা মারাই মেশিন প্রদান করা হয়।

#

সৈকত/সায়েম/রফিকুল/আব্বাস/২০২৪/২০০৮ ঘণ্টা

তথ্যবিবরণী                                                                                                   নম্বর: ৫১৩৫

**শেখ হাসিনার সরকার সব সময় অসহায় দুঃস্থ মানুষের পাশে আছে**

**-- সমাজকল্যাণমন্ত্রী**

চাঁদপুর, ১ আষাঢ় (১৫ জুন):

সমাজকল্যাণমন্ত্রী ডা. দীপু মনি বলেছেন, শেখ হাসিনার সরকার সবসময় অসহায় দুস্থ মানুষের পাশে রয়েছে। শেখ হাসিনার সরকার অসহায় মানুষের জন্য তার সরকারের গৃহীত জাতীয় বাজেটে সামাজিক নিরাপত্তায় ১৬-১৭ ভাগ বরাদ্দ রেখেছেন। আগে কোনো সরকারের সময় শেখ হাসিনার সরকারের মতো সামাজিক নিরাপত্তায় কখনো এত বাজেট রাখেনি। শেখ হাসিনার সরকার আছে বলেই তা সম্ভব হয়েছে।

মন্ত্রী আজ চাঁদপুর সদর উপজেলা পরিষদ মিলনায়তনে চাঁদপুরে প্রধানমন্ত্রীর ত্রাণ তহবিল-সহ চিকিৎসার আর্থিক সাহায্যের চেক ও ফ্যামিলি কিট বক্স এবং ট্রাই সাইকেল বিতরণ অনুষ্ঠানে প্রধান অতিথির বক্তব্যে এসব কথা বলে।

মন্ত্রী বলেন, আমরা চাঁদপুরকে মাদক, সন্ত্রাস ও জঙ্গিবাদ কিশোরগ্যাং মুক্ত করতে চাই। প্রত্যেকে যার যার অবস্থান থেকে পাড়া মহল্লায় কোথাও যেন এসব না থাকে নজর রাখবেন। এসব কাজে যাতে কেউ জড়িত না হয়, আপনারা নিভৃত করার চেষ্টা করবেন, প্রশাসন আপনাদের সহযোগিতা করবে। যাতে এই সর্বনাশা ফাঁদ থেকে আমাদের কিশোর তরুণদের মুক্ত করে নিয়ে আসতে পারি। মাদক, সন্ত্রাস, কিশোর গ্যাং, নারী নির্যাতন, জঙ্গিবাদ এইসব বিষয়ে আমার শতভাগ জিরো টলারেন্স, সে যেই হোক এসবের ছাড় দেওয়ার কোনো সুযোগ নেই।

জেলা প্রশাসন ও জেলা সমাজসেবা কার্যালয় আয়োজিত অনুষ্ঠানে সভাপতিত্ব করেন জেলা প্রশাসক কামরুল হাসান। বিশেষ অতিথি হিসেবে বক্তব্য রাখেন পুলিশ সুপার মোহাম্মদ সাইফুল ইসলাম, চাঁদপুর পৌরসভার মেয়র মোঃ জিল্লুর রহমান জুয়েল ও চাঁদপুর সদর উপজেলা পরিষদের নবনির্বাচিত চেয়ারম্যান অ্যাড. মোঃ হুমায়ুন কবির সুমন।

এদিন মন্ত্রী একই স্থানে সমাজসেবা অধিদপ্তরের মাধ্যমে ক্যান্সার কিডনি লিভার সিরোসিস জন্মগত হৃদরোগ স্ট্রোকে প্যারালাইজড থ্যালাসেমিয়ায় আক্রান্ত রোগীদের আর্থিক সহায়তা কর্মসূচির আওতায় ৩য় ও ৪র্থ কিস্তির জন্য মোট ২৫৬ জন রোগীকে প্রধানমন্ত্রীর উপহার হিসেবে ৫০ হাজার টাকা হারে মোট ১ কোটি ২৮ লাখ টাকা আর্থিক অনুদানের চেক বিতরণ কার্যক্রমের উদ্বোধন করেন। এর পর সুবিধাবঞ্চিত প্রতিবন্ধী ও ঝরে পড়া শিশুদের মাঝে ইউনিসেফ হতে প্রাপ্ত ফ্যামিলি কিট বক্স এবং প্রতিবন্ধী দশজনের মাঝে ট্রাই সাইকেল বিতরণ করেন সমাজকল্যাণ মন্ত্রী।

পরে মন্ত্রী চাঁদপুর কেন্দ্রীয় শহিদ মিনারে জেলার জাতীয় মহিলা সংস্থা কর্তৃক আয়োজিত ‘নারী উদ্যোক্তা মেলা ২০২৪’ এর সমাপনী অনুষ্ঠানে প্রধান অতিথি হিসেবে যোগদান করেন।

#

জাকির/সায়েম/রফিকুল/শামীম/২০২৪/১৯০৫ঘণ্টা

তথ্যবিবরণী                                                                                                  নম্বর: ৫১৩৪

**সব গণতান্ত্রিক আন্দোলনে অবদান রেখেছে আওয়ামী লীগ**

**-- খাদ্যমন্ত্রী**

নওগাঁ, ১ আষাঢ় (১৫ জুন):

খাদ্যমন্ত্রী সাধন চন্দ্র মজুমদার বলেছেন, গণমানুষের মুক্তির লক্ষ্যে বাংলাদেশ আওয়ামী লীগ ৭৫ বছর ধরে কাজ করে যাচ্ছে। বায়ান্ন থেকে স্বাধীনতা সংগ্রাম সব গণতান্ত্রিক আন্দোলনে অবদান রেখেছে আওয়ামী লীগ।

আজ নওগাঁ জেলা আওয়ামী লীগের কার্যালয়ের সম্মেলন কক্ষে আওয়ামী লীগের প্রতিষ্ঠার ৭৫ বছর পূর্তি উদ্‌যাপন উপলক্ষ্যে প্রস্তুতি সভায় প্রধান অতিথির বক্তব্যে মন্ত্রী একথা বলেন।

খাদ্যমন্ত্রী বলেন, আওয়ামী লীগ ক্ষমতায় থাকলে মানুষের ভাগ্যের উন্নয়ন ঘটে। এ দলের জন্মকাল থেকে শুরু করে এই ৭৫ বছরের অর্জন সেই সত্যের সাক্ষ্য বহন করে। জাতির পিতা বঙ্গবন্ধু শেখ মুজিবুর রহমানের সুযোগ্য কন্যা প্রধানমন্ত্রী শেখ হাসিনা নেতৃত্বে পঞ্চম বারের মতো রাষ্ট্রক্ষমতায় বাংলাদেশ আওয়ামী লীগ। তিনি বলেন, তরুণ প্রজন্মকে বাংলাদেশ আওয়ামী লীগের ইতিহাস ঐতিহ্য সম্পর্কে জানাতে হবে। সেজন্য তরুণ ও শিশু কিশোরদের কাছে বাংলাদেশের জন্মের ইতিহাস, গৌরবোজ্জ্বল বর্তমান বিশেষ করে তলাবিহীন ঝুড়ি থেকে মধ্যম আয়ের দেশে উত্তরণের ইতিহাস তুলে ধরতে হবে।

সভায় সিদ্ধান্ত নেওয়া হয় বছরব্যাপী নওগাঁর জেলা সদরসহ ১১ উপজেলায় যথাযথ মর্যাদায় বর্নিল আয়োজনে বাংলাদেশ আওয়ামী লীগের প্লাটিনাম জুবলির আনন্দ শোভাযাত্রা, তৃণমূল পর্যায়ের ত্যাগী আওয়ামী লীগের নেতাকর্মীদের সংবর্ধনা, রচনা প্রতিযোগিতা, বৃক্ষরোপণ কর্মসূচি এবং আলোচনা সভা ও সাংস্কৃতিক অনুষ্ঠানের আয়োজন থাকবে।

নওগাঁ জেলা আওয়ামী লীগের সভাপতি আব্দুল মালেকের সভাপতিত্বে পরিকল্পনা প্রতিমন্ত্রী মোঃ শহীদুজ্জামান সরকার, নওগাঁ সদর আসনের সংসদ সদস্য ব্যারিস্টার নিজাম উদ্দিন জলিল, নওগাঁ ৪ আসনের সংসদ সদস্য ব্রোহানি সুলতান গামা, নওগাঁ ৬ আসনের সংসদ সদস্য এডভোকেট ওমর ফারুক সুমন, নওগাঁ জেলা আওয়ামী লীগের সহ-সভাপতি এম এ খালেক, জেলা আওয়ামী লীগের যুগ্ম সাধারণ সম্পাদক স ম জাভেদ জাহাঙ্গীর সোহেল ও বিভাস মজুমদার গোপাল সভায় বক্তব্য রাখেন।

সভায় জেলা আওয়ামী লীগের ৪ জন সদস্যের মৃত্যুর জন্য শোক প্রস্তাব গৃহীত হয়। এসময় জেলা কমিটির সদস্যগণ উপস্থিত ছিলেন।

#

কামাল/সায়েম/রফিকুল/শামীম/২০২৪/১৮৫৫ঘণ্টা

তথ্যবিবরণী                                                                              নম্বর: ৫১৩৩

**সরকার দুস্থ ও অসহায়দের কল্যাণে আন্তরিকভাবে কাজ করছে**

**---- জনপ্রশাসন মন্ত্রী**

মেহেরপুর, ১ আষাঢ় (১৫ জুন):

জনপ্রশাসন মন্ত্রী ফরহাদ হোসেন বলেছেন, সরকার দুস্থ ও অসহায়দের কল্যাণে আন্তরিকভাবে কাজ করে যাচ্ছে।

আজ মেহেরপুরে সমাজসেবা অধিদপ্তরের আওতায় ক্যান্সার, কিডনি, লিভার সিরোসিস, স্ট্রোকে প্যারালাইজড, জন্মগত হৃদরোগ ও থ্যালাসেমিয়ায় আক্রান্ত রোগীদের আর্থিক সহায়তা কর্মসূচি এবং জেলা সমাজ কল্যাণ কমিটি, মেহেরপুরের আর্থিক অনুদানের চেক বিতরণ অনুষ্ঠানে প্রধান অতিথির বক্তৃতায় মন্ত্রী এ কথা বলেন।

ফরহাদ হোসেন বলেন, প্রধানমন্ত্রী শেখ হাসিনার নেতৃত্বাধীন বর্তমান আওয়ামী লীগ সরকার জনগণের কল্যাণে কাজ করে যাচ্ছে। পিছিয়ে পড়া জনগোষ্ঠী যেন সুবিধা বঞ্চিত না হয় সে বিষয়ে সরকার সজাগ দৃষ্টি রেখেছে। অসহায় ও দুস্থদের কল্যাণে সরকার চিকিৎসা সুবিধা প্রদানের পাশাপাশি বিভিন্ন ধরনের আর্থিক অনুদান প্রদান করছে। ফলে তারা স্বাচ্ছন্দ্যে বসবাস করতে পারছে।

এ সময় ১৬১ জন সুবিধাভোগীর মাঝে ২১ লাখ ২০ হাজার টাকার চেক বিতরণ করা হয়। অনুষ্ঠানে মেহেরপুর জেলা সমাজসেবা অফিসার ফজলে রাব্বি উপস্থিত ছিলেন।

#

শিবলী/সায়েম/রফিকুল/আব্বাস/২০২৪/১৭৫২ ঘণ্টা

তথ্যবিবরণী                                                                                                    নম্বর: ৫১৩২

**কোভিড-১৯ সংক্রান্ত সর্বশেষ প্রতিবেদন**

ঢাকা, ১ আষাঢ় (১৫ জুন):

          স্বাস্থ্য অধিদপ্তরের তথ্যানুযায়ী শুক্রবার সকাল ৮টা থেকে আজ শনিবার সকাল ৮টা পর্যন্ত ২৪ ঘণ্টায় দেশে ১৩ জনের শরীরে করোনা সংক্রমণ পাওয়া গেছে। এ সময় ৩০৯ জনের নমুনা পরীক্ষা করা হয়েছে। নমুনা পরীক্ষার বিপরীতে রোগী শনাক্তের হার ৪ দশমিক ২১ শতাংশ।

          গত ২৪ ঘণ্টায় কোভিড-১৯ আক্রান্ত হয়ে ১ জনের মৃত্যু হয়েছে। এ পর্যন্ত ২৯ হাজার ৪৯৬ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছে ২০ লাখ ১৮ হাজার ১৫২ জন।

#

দাউদ/সায়েম/রফিকুল/শামীম/২০২৪/১৭১০ ঘণ্টা

তথ্যবিবরণী নম্বর : ৫১৩১

**সকল ইলেকট্রনিক মিডিয়ায় স্ক্রল ও ভিডিও প্রচারের** **জন্য**

ঢাকা, ১ আষাঢ় (১৫ জুন):

সরকারি-বেসরকারি টিভি চ্যানেলসহ সকল ইলেকট্রনিক মিডিয়ায় নিম্নোক্ত বার্তাটি জনস্বার্থে স্ক্রল আকারে এবং ভিডিওটি ব্যাপক প্রচারের জন্য অনুরোধ করা হলো:

স্ক্রলের মূলবার্তা **:**

‘পরিবেশ ও জনস্বাস্থ্য সুরক্ষায় কোরবানির পশুর রক্ত ও বর্জ্য যথাযথভাবে পরিষ্কার করি এবং নির্ধারিত স্থানে ফেলি’- পরিবেশ, বন ও জলবায়ু পরিবর্তন মন্ত্রণালয়।

ভিডিও লিংক :

<https://drive.google.com/file/d/1fuetiJAD0xhQahTXuWVHKbu0AFDADMtZ/view?usp=sharing>

#

দীপংকর/সায়েম/রফিকুল/শামীম/২০২৪/১৭০০ ঘণ্টা